-14-

การประชุมสภาเทศบาลตำบลบ้านนา

สมัยสามัญ สมัยที่ 3 ครั้งที่ 2 ประจำปี พ.ศ.๒๕64

วันศุกร์ที่ 27 เดือน สิงหาคม พ.ศ. ๒๕64

เวลา ๑0.0๐ น.

ณ ห้องประชุมสภาเทศบาลตำบลบ้านนา

---------------------------------------------

ผู้มาประชุม

 1. นายชณภัทร วัฒนกูล ประธานสภาเทศบาล

 2. นางวรรธนา แซ่หลิ่ม รองประธานสภาเทศบาล

 3. นางสาวนิลวรรณ มีครุฑ สมาชิกสภาเทศบาล

1. นางมลิวัล พัฒนะ สมาชิกสภาเทศบาล

 5. นายพิทักษ์ ลังกาใจ สมาชิกสภาเทศบาล

 6. นายปราโมทย์ คุ้มวงศ์ สมาชิกสภาเทศบาล

 7. นายศิริวัฒน์ ถุงทอง สมาชิกสภาเทศบาล

 8. นายพิพัฒน์ ศรีศิริวรรณา สมาชิกสภาเทศบาล

 9. นายสุธี กาญจนานุรักษ์ สมาชิกสภาเทศบาล

 10. นางโสภิศ มณู สมาชิกสภาเทศบาล

 11. นางชรีพร รักชาติ เลขานุการสภาเทศบาล

ผู้ไม่มาประชุม

 1. นายบัญชร รักเมือง สมาชิกสภาเทศบาล

ผู้เข้าร่วมประชุม

 1. นายธงชัย ว่องทรง นายกเทศมนตรี

๒. นางกอบกุล ชุติมันต์ รองนายกเทศมนตรี

๓. นางรัชต์สุดา ภูเขาทอง รองนายกเทศมนตรี

4. นางสมทรง อินทเจียด ที่ปรึกษานายกเทศมนตรี

5. นายเชาวลิต หวังที่ชอบ ปลัดเทศบาล

6. นางประไพศรี สุทธินวล รองปลัดเทศบาล

7. นายธีระยุทธ ศรีอมร หัวหน้าสำนักปลัด

8. นางสุวลักษณ์ มณีโชติ ผู้อำนวยการกองคลัง

9. นายสุธีรวัฒน์ รังสิมันตุชาติ ผู้อำนวยการกองช่าง

10.จ.ส.ท.เกษมวิทย์ ทิพย์พินิจ นิติกรปฏิบัติการ

11. นางสาวจิตรสุดา สุขสงค์ นักวิเคราะห์ฯ

12. นางโสภา บริบูรณ์ เจ้าพนักงานธุรการชำนาญงาน

13. นายรัตนพงศ์ นวลปลื้ม นักพัฒนาชุมชนปฏิบัติการรักษาความสงบเรียบร้อย

14. นางสาววินนตา สอนประสม ผู้ช่วยนักประชาสัมพันธ์ ช่างภาพ

###  -15-

### เริ่มประชุมเวลา 10.00 น. - เมื่อถึงเวลา 10.00 น. นางชรีพร รักชาติ เลขานุการสภาเทศบาลตำบล บ้านนา ได้เชิญสมาชิกสภาเทศบาลเข้าที่ประชุมสภาเทศบาล เมื่อสมาชิกเข้านั่งประจำที่เรียบร้อยแล้ว

นางชรีพร รักชาติ - กราบเรียนท่านประธานสภาเทศบาล ท่านสมาชิกสภาเทศบาล คณะเลขานุการสภาฯ ผู้บริหารวันนี้เป็นการประชุมสภาเทศบาลตำบลบ้านนา สมัยประชุมสามัญ

สมัยที่ 3 ครั้งที่ 2 ประจำปี 2564 บัดนี้สมาชิกสภาเทศบาล ได้มาครบองค์ประชุมแล้วขอเรียนเชิญท่านประธานสภา ได้จุดธูปเทียนเพื่อบูชาพระรัตนตรัยและเปิดการประชุมตามระเบียบวาระต่อไปขอ เชิญค่ะ

นายชณภัทร วัฒนกูล - ท่านสมาชิกสภาเทศบาลผู้ทรงเกียรติ คณะผู้บริหาร หัวหน้าส่วน ประธานสภาเทศบาล ราชการเจ้าหน้าที่ผู้เกี่ยวข้องที่รักทุกท่าน บัดนี้ สมาชิกสภาเทศบาลได้มาครบ

องค์ประชุมแล้ว ผมขอเปิดการประชุมสภาเทศบาล สมัยประชุมสามัญ สมัยที่ 3 ครั้งที่ 2 ประจำปี 2564 วันที่ 27 สิงหาคม 2564 ผมขอดำเนินการประชุมตามระเบียบวาระดังนี้

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

นายชณภัทร วัฒนกูล - เรื่องที่ประธานแจ้งให้ที่ประชุมทราบ

ประธานสภาเทศบาล - ประกาศสภาเทศบาลตำบลบ้านนา เรื่อง การเรียกประชุมสภาเทศบาลตำบลบ้านนา สมัยประชุมสามัญ สมัยที่สาม ประจำปี ๒๕64 ตามมติการประชุมสภาเทศบาลตำบลบ้านนา ครั้งแรก เมื่อวันที่ 6 พฤษภาคม 2564 ได้กำหนดสมัยประชุมสามัญ สมัยที่สาม ประจำปี 2564 เริ่มตั้งแต่วันที่ 1 สิงหาคม 2564 ถึงวันที่ 30 สิงหาคม 2564 มีกำหนดระยะเวลา ๓๐ วัน นั้น อาศัยอำนาจตามความในมาตรา ๒๔ มาตรา ๒๕ แห่งพระราชบัญญัติเทศบาล พ.ศ. ๒๔๙๖ แก้ไขเพิ่มเติมถึง (ฉบับที่ ๑4) พ.ศ. ๒๕62 และระเบียบกระทรวงมหาดไทย ว่าด้วยข้อบังคับการประชุมสภาท้องถิ่น พ.ศ. ๒๕๔๗ แก้ไขเพิ่มเติม (ฉบับที่ 2) พ.ศ.2554 ข้อ ๑๑ (๒) ข้อ ๒๑ และ ๒๒ จึงประกาศเรียกประชุมสภาเทศบาลตำบลบ้านนา สมัยประชุมสามัญ สมัยที่สาม ประจำปี ๒๕64 เริ่มตั้งแต่วันที่ 1 สิงหาคม ๒๕64 ถึงวันที่ 30 สิงหาคม 2564 มีกำหนดระยะเวลา 30วันจึงประกาศให้ทราบโดยทั่วกัน ประกาศ ณ วันที่ 27 กรกฎาคม พ.ศ. ๒๕64

**ระเบียบวาระที่ ๒ รับรองรายงานการประชุมครั้งที่ผ่านมา**

นายชณภัทร วัฒนกูล ระเบียบวาระที่ ๒ รับรองรายงานการประชุมสภาเทศบาลสมัยประชุม

ประธานสภาเทศบาล - สามัญ สมัยที่ ๓ ครั้งที่ 1 เมื่อวันที่ 20 สิงหาคม ๒๕64 ขอยกไปในคราวประชุมถัดไป

-16-

**ระเบียบวาระที่ 3 เรื่องเพื่อพิจารณา**

นายชณภัทร วัฒนกูล **3.1** การพิจารณาร่างเทศบัญญัติงบประมาณรายจ่าย ประจำปีงบประมาณประธานสภาเทศบาล พ.ศ.2565 ในวาระที่ 2 ขั้นแปรญัตติ ให้เลขานุการสภาฯ ชี้แจงระเบียบข้อ

กฎหมายที่เกี่ยวข้อง เชิญครับ

นางชรีพร รักชาติ - เรียน ประธานสภาเทศบาลตำบลบ้านนา ระเบียบกระทรวงมหาดไทย

เลขานุการสภาฯ ว่าด้วยข้อบังคับการประชุมสภาท้องถิ่น พ.ศ.2547 (แก้ไขเพิ่มเติม (ฉบับที่ 2) พ.ศ.2554)

**ข้อ 50** เมื่อคณะกรรมการแปรญัตติได้พิจารณาแล้ว

จะต้องเสนอร่างข้อบัญญัตินั้นตามร่างเดิมและตามที่มีการแก้ไขเพิ่มเติม พร้อมทั้งรายงานและบันทึกความเห็นยื่นต่อประธานสภาท้องถิ่น รายงานนั้นอย่างน้อยจะต้องระบุว่าได้มีหรือไม่มีการแก้ไขเพิ่มเติมในตอนหรือข้อใดบ้าง การแปรญัตติและมติของคณะกรรมการแปรญัตติเกี่ยวด้วยการแปรญัตตินั้นเป็นประการใด การสงวนความเห็นของคณะกรรมการแปรญัตติ ตลอดจนการสงวนคำแปรญัตติด้วยและให้ประธานสภาท้องถิ่นส่ง

รายงานนั้นแก่สมาชิกสภาท้องถิ่นไม่น้อยกว่ายี่สิบสี่ชั่วโมง ก่อนวันประชุมพิจารณา เว้นแต่กรณีต้องพิจารณาเป็นการด่วน

 **ข้อ 51** ในการพิจารณาร่างข้อญัตติวาระที่สองให้ปรึกษาเรียงตามลำดับข้อเฉพาะที่มีการแปรญัตติแก้ไขเท่านั้น เว้นแต่ที่ประชุมสภาท้องถิ่นจะได้ลงมติเป็นอย่างอื่น ถ้าที่ประชุมสภาท้องถิ่นลงมติเห็นด้วยกับคำแปรญัตติหรือเห็นด้วยกับการแก้ไขในข้อใดแล้ว ไม่ให้เสนอขอแปรญัตติหรือเสนอญัตติขอเปลี่ยนแปลงมตินั้นอีก

ถ้าข้อความในข้อใดที่ได้มีมติไปแล้วขัดแย้งกันหรือบกพร่องในสาระสำคัญ ที่ประชุมสภาท้องถิ่นจะลงมติให้ส่งปัญหานั้นไปให้คณะกรรมการแปรญัตติพิจารณาใหม่เฉพาะที่ขัดแย้งหรือบกพร่องก็ได้ โดยไม่ให้มีการแปรญัตติในเรื่องใหม่ขึ้นอีก ในกรณีที่มีมติส่งปัญหาไปให้คณะกรรมการแปรญัตติพิจารณาใหม่ดังกล่าวแล้ว การพิจารณาเฉพาะข้อนั้น ๆ เป็นอันระงับไว้ก่อน แต่ถ้าไม่เป็นการขัดข้องที่จะพิจารณาข้ออื่น ๆ ต่อไป สภาท้องถิ่นอาจลงมติให้พิจารณาจนจบร่างข้อบัญญัติก็ได้

 ถ้าข้อขัดแย้งหรือข้อบกพร่องตามวรรคสามเกิดขึ้นในการพิจารณารวดเดียว ที่ประชุมสภาท้องถิ่นจะลงมติให้ดำเนินการตามความในวรรคสามก็ได้

 เมื่อคณะกรรมการแปรญัตติได้ยื่นรายงานการพิจารณาข้อที่ได้ระงับไว้นั้น ตามวรรคสามแล้วให้ประธานสภาท้องถิ่นส่งรายงานนั้นให้แก่สมาชิกสภาท้องถิ่นไม่น้อยกว่ายี่สิบสี่ชั่วโมงก่อนวันนัดประชุม เว้นแต่กรณีต้องพิจารณาเป็นการด่วน

 ในการประชุมต่อวาระที่สอง ให้ที่ประชุมสภาท้องถิ่นลงมติเฉพาะข้อที่ได้ระงับไว้เท่านั้น

 -17-

นายชณภัทร วัฒนกูล - ขอเชิญคณะกรรมการแปรญัตติชี้แจงรายงานการแปรญัตติฯ ตามที่ประธานสภาเทศบาล สภาเทศบาลแห่งนี้ได้มอบหมายในการแปรญัตติร่างเทศบัญญัติ

งบประมาณรายจ่ายประจำปีงบประมาณ พ.ศ.2565 ในคราวประชุมสภาเทศบาลครั้งที่ผ่านมา ขอเชิญครับ

นางชรีพร รักชาติ - ตามที่สภาเทศบาลแห่งนี้ได้มอบหมายให้คณะกรรมการแปรญัตติพิจารณาประธานคณะกรรมการฯ รับคำแปรญัตติงบประมาณรายจ่ายประจำปีงบประมาณ พ.ศ.2564 ให้แล้ว

เสร็จภายใน 3 วัน นับตั้งแต่วันที่ 22,23,24 สิงหาคม 2564 โดยที่ประชุมสภาเทศบาลได้กำหนดระยะเวลาเสนอคำแปรญัตติ ในวันที่ 22,23,24 สิงหาคม 2564 เวลา 08.30 – 16.30 น ณ ห้องประชุมกิจการสภาเทศบาลตำบลบ้านนา และคณะกรรมการแปรญัตติได้กำหนดนัดประชุมคณะกรรมการแปรญัตติ ในวันที่ 25 สิงหาคม 2564 เวลา 09.30 น ณ ห้องประชุมกิจการสภาเทศบาลตำบลบ้านนา นั้น ปรากฏว่า ไม่มีท่านสมาชิกสภาเทศบาลยื่นคำขอแปรญัตติ และคณะกรรมการได้ประชุมพิจารณาร่วมกันแล้ว เห็นว่าร่างเทศบัญญัติงบประมาณรายจ่าย ประจำปีงบประมาณ พ.ศ.2565 ได้จัดทำครบถ้วนแล้ว จึงมีมติของคณะกรรมการแปรญัตติ ให้คงร่างเดิม และขอให้สภาเทศบาลตำบลบ้านนา ได้ดำเนินการในวาระที่ 2 และวาระที่ 3 ต่อไป ค่ะ

นายชณภัทร วัฒนกูล - เมื่อคณะกรรมการแปรญัตติได้แจ้งผลการพิจารณาโดยคณะกรรมการมีประธานสภาเทศบาล มติให้คงร่างเดิมทุกประการ โดยไม่มีการแก้ไขข้อความใด ๆ ต่อไปจะได้

ขอมติที่ประชุมสภาว่าเห็นด้วยกับมติคณะกรรมการแปรญัตติ ให้คงร่างเดิมทุกประการโดยไม่มีการแก้ไขข้อความใด ๆ หรือไม่

* สมาชิกท่านใด **เห็นด้วย** กับมติคณะกรรมการแปรญัตติ ให้คงร่างเดิมทุกประการโดยไม่มีการแก้ไขข้อความใด ๆ โปรดยกมือครับ

10 เสียง

* สมาชิกท่านใด **ไม่เห็นด้วย** กับมติคณะกรรมการแปรญัตติ ให้คงร่างเดิมทุกประการโดยไม่มีการแก้ไขข้อความใด ๆ โปรดยกมือครับ

ไม่มี -

**มติที่ประชุม - ที่ประชุมมีมติ เห็นด้วย กับมติคณะกรรมการแปรญัตติ ให้คงร่างเดิม**

**ทุกประการโดยไม่มีการแก้ไขข้อความใดๆ ด้วยคะแนนเสียง เป็นเอกฉันท์**

นายชณภัทร วัฒนกูล **3.2** การพิจารณาร่างเทศบัญญัติงบประมาณรายจ่ายประจำปี งบประมาณประธานสภาเทศบาล พ.ศ.2565 วาระที่ 3 ขั้นลงมติ ลำดับต่อไปขอให้ เลขานุการสภาท้องถิ่นชี้แจง

ระเบียบกฎหมายที่เกี่ยวข้อง ขอเชิญครับ

นางชรีพร รักชาติ - ระเบียบกระทรวงมหาดไทย ว่าด้วยข้อบังคับการประชุมสภาท้องถิ่น เลขานุการสภาฯ พ.ศ.2547

 -18-

 **ข้อ 52** การพิจารณาร่างข้อบัญญัติวาระที่สามไม่มีการอภิปราย เว้นแต่ที่ประชุมสภาท้องถิ่นจะได้ลงมติให้มีการอภิปรายถ้ามีเหตุอันสมควร ในการพิจารณาวาระนี้ ให้ที่ประชุมสภาท้องถิ่นลงมติว่า

จะให้ตราเป็นข้อบัญญัติหรือไม่ เมื่อไม่มีสมาชิกสภาเทศบาลยื่นขอแปรญัตติฯ จึงขอมติจากที่ประชุมสมาชิกสภาเทศบาล

นายชณภัทร วัฒนกูล - ในลำดับต่อไป จะพิจารณาลงมติร่างเทศบัญญัติงบประมาณรายจ่ายประธานสภาเทศบาล พ.ศ.2565 วาระที่สาม ขั้นลงมติประจำปีงบประมาณ พ.ศ.2565

จึงขอมติจากที่ประชุมสมาชิกสภาเทศบาลท่านใดเห็นชอบให้ตราเป็นเทศบัญญัติงบประมาณรายจ่าย ประจำปีงบประมาณ พ.ศ.2565

- สมาชิกท่านใด **เห็นชอบ**  ร่างเทศบัญญัติงบประมาณรายจ่าย ประจำปี 2565 ให้ตราเป็นเทศบัญญัติงบประมาณรายจ่ายประจำปี ๒๕65 โปรดยกมือครับ

 - 10 เสียง

นายชณภัทร วัฒนกูล - สมาชิกท่านใด **ไม่เห็นชอบ** ร่างเทศบัญญัติงบประมาณรายจ่าย

ประธานสภาเทศบาล ประจำปี 2565 ให้ตราเป็นเทศบัญญัติงบประมาณรายจ่ายประจำปี ๒๕65 โปรดยกมือครับ

* ไม่มี -

**มติที่ประชุม** **- ที่ประชุมมีมติ เห็นชอบ ร่างเทศบัญญัติงบประมาณรายจ่ายประจำปี 2565 ให้ตราเป็นเทศบัญญัติงบประมาณรายจ่าย ประจำปี ๒๕65 ด้วยคะแนนเสียงเป็นเอกฉันท์**

นางชรีพร รักชาติ - เมื่อที่ประชุมเห็นชอบ ร่างเทศบัญญัติงบประมาณรายจ่าย ประจำปี

เลขานุการสภาเทศบาล งบประมาณ พ.ศ.2565 ขั้นตอนต่อไป จะได้เสนอต่อผู้ว่าราชการจังหวัด

สุราษฎร์ธานีเพื่ออนุมัติต่อไป

**ที่ประชุม รับทราบ**

 **ระเบียบวาระที่ 4 เรื่องอื่น ๆ**

นายชณภัทร วัฒนกูล - สมาชิกท่านใดมีเรื่องอื่น ๆ จะเสนอให้ที่ประชุมสภารับทราบหรือไม่

ประธานสภาเทศบาล ขอเชิญครับ เชิญท่านนายกครับ

นายธงชัย ว่องทรง - เรียนประธานสภาเทศบาลตำบลบ้านนาที่เคารพ และเพื่อนสมาชิกผู้ทรงนายกเทศมนตรี เกียรติที่รักทุกท่าน สำหรับร่างงบประมาณรายจ่ายประจำปีงบประมาณ พ.ศ.

2565 ของเทศบาลตำบลบ้านนา ในนามของคณะผู้บริหารต้องขอขอบคุณเพื่อนสมาชิกทุกท่านตลอดจนเจ้าหน้าที่พนักงานทุกคนที่ช่วยกันทำฉบับร่างเทศบัญญัติงบประมาณประจำปี 2565 จำนวนเงินทั้งสิ้น 43 ล้านบาท เพื่อที่จะใช้บริการพี่น้องประชาชนในเขตเทศบาลตำบลบ้านนา ผมในฐานะ

 -19-

ผู้บริหารจะดูแลการใช้เงินทุกบาท ทุกสตางค์ให้เกิดประโยชน์ คุ้มค่าอย่างที่สุด สำหรับวันนี้ซึ่งเพื่อนสมาชิกสภาเทศบาลตำบลบ้านนาทุกท่านได้ลงมติเห็นชอบให้ตราเป็นเทศบัญญัติงบบประมาณรายจ่ายประจำปีงบประมาณ 2565 ซึ่งทางเจ้าหน้าที่ได้ส่งให้ทางอำเภอบ้านนาเดิม ซึ่งปฏิบัติราชการแทนผู้ว่าราชการจังหวัดสุราษฎร์ธานีเพื่ออนุมัติต่อไป ก็จะเริ่มในวันที่ 1 ตุลาคม 2564 เป็นต้นไป ขอบคุณครับ

นายชณภัทร วัฒนกูล - สมาชิกท่านใดมีเรื่องอื่น ๆ จะเสนอให้ที่ประชุมสภารับทราบอีกหรือไม่

ประธานสภาเทศบาล ขอเชิญครับ

นางโสภิศ มณู - เรียนท่านประธานที่เคารพและเพื่อนสมาชิกที่รักทุกท่าน ได้รับเรื่องร้องเรียน สมาชิกสภาเทศบาล จากโรงเรียนอนุบาลนงรัตน์เรื่องขยะที่ลอยมาติดที่ใต้สะพาน ขอให้ทางเทศบาล

ดำเนินการให้ด้วยขอบคุณคะ

นายพิทักษ์ ลังกาใจ - เรียนท่านประธานสภาที่เคารพ และสมาชิกผู้ทรงเกียรติที่รักทุกท่าน ผมนายสมาชิกสภาเทศบาล พิทักษ์ ลังกาใจ สมาชิกสภาเทศบาลตำบลบ้านนา มีเรื่องเดิม ๆ ที่ซอยเจียร

พันธุ์ ทางเข้าตลาดเช้าตรงข้ามบ้านหมอสิทธิและข้างร้านเจ๊เกี๊ยว มีถนนเป็นหลุมเป็นบ่อ ซึ่งทำให้เกิดอันตรายต่อผู้สัญจรไปมาได้ ให้รีบไปดำเนินการด้วยครับ ชาวบ้านเดือดร้อนฝากท่านประธานด้วยครับ ขอบคุณครับ

นางศิริวัฒน์ ถุงทอง - เรียนประธานสภาเทศบาลที่เคารพ และเพื่อนสมาชิกผู้ทรงเกียรติ ผมนายสมาชิกสภาเทศบาล ศิริวัฒน์ ถุงทอง สมาชิกสภาเทศบาล เขต 2 มีสองเรื่อง เรื่องแรกขอ

คำปรึกษาว่ารถหกล้อ รถสิบล้อ ขับเร็วมาก ตั้งแต่หกโมงเช้าถึงสิบโมงเช้า และ ตั้งแต่บ่ายสามโมงถึงห้าโมงเย็น ให้อ้อมไปทางอำเภอ เพราะช่วงนั้นมีนักเรียนเยอะ อาจจะเป็นอันตรายได้ เรื่องที่สองทางเข้าตลาดสด ให้มีการเข้าทาง ออกทาง เพราะในตลาดรถไปจอดคู่กัน ทำให้รถที่จะผ่านไปผ่านไม่ได้ ผมขอความคิดเห็นด้วยครับ ขอบคุณมากครับ

นายพิพัฒน์ ศรีศิริวรรณา - เรียนประธานเทศบาลที่เคารพ และเพื่อนสมาชิกผู้ทรงเกียรติทุกท่าน ตลอดสมาชิกสภาเทศบาล จนเจ้าหน้าที่ทุกท่าน ก็มีเรื่องเดิม ๆ เรื่องฝาท่อได้ทำหรือยังครับ อยากจะ

ถามท่านนายก เรื่องที่สองแม่ค้าฝากถามมาว่าให้เจ้าหน้าที่ด้านสาธารณสุขเข้าไปสุ่มตรวจแม่ค้าบ้าง เพราะว่าตอนนี้โรคโควิด 19 มากเหลือเกิน ขอบคุณมากครับ

นางวรรธนา แซ่หลิ่ม - เรียนประธานสภาที่เคารพ เพื่อนสมาชิกที่รักทุกคน ดิฉันอยากจะเสนอให้ปิด สมาชิกสภาเทศบาล ตลาดนัด เพราะช่วงนี้โควิด 19 เยอะ ตอนนี้ในเทศบาลก็มีแล้วนะคะ และก็นา

สารก็ปิดหมดแล้ว พวกที่นาสารบอกว่าวันอาทิตย์จะมาจ่ายตลาดที่นี่คะ และก็ขอเพิ่มของคุณพิทักษ์ ลังกาใจ ที่ซอยอำเภอ 1 ให้ไปดำเนินการให้ด้วยค่ะ ขอบคุณค่ะ

 -20-

นายธงชัย ว่องทรง - เรียนประธานสภาเทศบาลตำบลบ้านนาที่เคารพ และเพื่อนสมาชิกผู้ทรงนายกเทศมนตรี เกียรติที่รักทุกท่าน ในเรื่องอื่น ๆ ตามที่เพื่อนสมาชิกได้นำเสนอเรื่องต่าง ๆ ผม

ขอเรียนให้ทราบว่าบางเรื่องที่แก้ปัญหาได้จะแก้ปัญหาให้เร็วที่สุด สำหรับบางเรื่องที่ไม่สามารถแก้ได้ต้องใช้งบประมาณมาก ก็ต้องรอสักนิด รอให้งบประมาณผ่านก็จะดำเนินการให้ ในส่วนของขยะใต้สะพานที่เพื่อนสมาชิก ได้นำเสนอซึ่งเป็นปัญหาที่เกิดซ้ำซาก ในฤดูน้ำหลากก็จะมีขยะเศษไม้ ลอยมาติดใต้สะพาน ก็จะเร่งแก้ไขให้โดยให้พนักงานเอาออกไปเผา และต้องขอโทษเพื่อนสมาชิกด้วยเรื่องการเรียกประชุมแก้ไขเรื่องตลาดนัด เรื่องการเปิดตลาดนัดวันอาทิตย์ การเพิ่มมาตรการเข้มงวดขึ้น การจัดระเบียบ คัดกรองให้เข็มงวดมากขึ้นในอาทิตย์นี้ ส่วนตลาดนัดวันอังคาร วันพฤหัสบดี ได้แจ้งเจ้าของตลาดเป็นผู้รับผิดชอบเอง ส่วนเรื่องการตรวจคัดกรองโควิดคงต้องรีบทำต่อไปครับ ขอบคุณครับ

นางกอบกุล ชุติมันต์ - เรียนประธานสภาที่เคารพและสมาชิกที่รักทุกท่าน สำหรับวันนี้มีเรื่องที่ รองนายกเทศมนตรี เสนอ จากเรื่องที่ไปประชุมมาเมื่อวันที่ 20 พฤษภาคม 2564 การประชุมย่อย

ของทีมคณะผู้บริหารและสมาชิก โดยแบ่งหน้าที่ให้รับผิดชอบ ทั้งหมด 5 ด้านด้วยกัน ด้านที่ 1 ด้านกีฬาเรายังไม่ถึงเวลาที่ต้องดำเนินการ 2. ด้านการศึกษา มีคนรับผิดชอบอยู่ในมือของท่านแล้ว ณ ตอนนี้ได้ซื้อเครื่องตัดหญ้าให้โรงเรียน เมื่อวันที่ 25 สิงหาคม 2564 จากข้อมูลที่ลงไปสัมผัสกับครู ทุกวันจันทร์ ผู้ปกครองมารับการบ้านจากโรงเรียน แต่เมื่อสอบถามครูเมื่อเช้าปรากฎว่า อาทิตย์นี้จะมีกลุ่มเสี่ยงผู้ปกครองที่จะมารับการบ้าน ก็ประสานไปยังครูว่า ให้ใช้มาตรการมารับในที่โล่งแจ้ง เรื่องประปากองช่างให้รองรัชต์สุดา เป็นคนอภิปราย คุณปราโมทย์มีอะไรบ้างมั๊ยคะเรื่องไฟฟ้า

นายปราโมทย์ คุ้มวงศ์ - เรื่องปัญหาไฟฟ้าส่วนใหญ่จะแก้ไขทันทีครับ ไม่มีปัญหาอะไรครับ

สมาชิกสภาเทศบาล

นางกอบกุล ชุติมันต์ - ขอบคุณคะ เรามีรายชื่ออยู่แล้วถ้ามีปัญหาที่พอจะแก้ได้ ไม่ต้องมาถึงทีม รองนายกเทศมนตรี ผู้บริหารก็ได้ ถ้าเราทำได้เราช่วยกันทำเพื่อเทศบาลตำบลบ้านนาของเรา

อีกเรื่อง เรื่องสาธารณสุข ตลาด มันเป็นสิ่งจำเป็น เรื่องสิ่งแวดล้อมทำตลอด เรามีการพัฒนา ปรับปรุงภูมิทัศน์ตลอด ดูตอนนี้ได้ปรับปรุงขึ้นเยอะ ก็ยังไม่ถึงเป้าหมายที่เราต้องการ เรายังทำต่อสำหรับเรื่องตลาดเราทำมาตลอด ดูแลมาตลาอดไม่ได้ละทิ้ง สงสารแม้ค้า จากข้อมูลจากท่านวรรธนาบอกว่าปิดตลาด จาข้อมูลที่เราไปสัมผัสคนในตลาด จะเป็นผู้ซื้อหรือผู้ขาย เขาเดือดร้อนที่ไปสังเกตทุกวันอาทิตย์ ผู้ขายและผู้ซื้อเขาจะมาไม่พร้อมกัน เราก็เตือนย้ำให้เชาระมัดระวัง จากการประชุมด่วนเมื่อวาน ได้เชิญสมาชิกบางท่าน ท่านนายกหมี ได้คุยหามาตรการว่าอยู่ ๆ เราจะปิดเลยปิดโดยที่ว่าไม่ได้ทำมาตรการอะไรเลย คนเดือนร้อนคือคนหาเช้ากินค่ำ ตรงนี้เราติดตามดูมาตลอด รองปลัดช่วยเต็มที่ อยากฝากทุกเรื่อง ทุกกิจกรรมที่เรามี ทุกฝ่ายที่เรามีให้สมาชิกทุกท่านได้เป็นกระบอกเสียง ขอบคุณทุกปัญหาที่ท่านไปหามา ไปเจอมา ไปแจ้งให้

 -21-

พวกเราทราบ ท่านนายกก็มาทุกวัน ตัวเองก็มาทุกวัน ไม่ได้มาเพื่อรับแอร์ ไม่ได้เปิดแอร์ มาแบบธรรมชาติ มาอยุ่เพื่อรับรู้ปัญหาที่จะช่วยกันแก้ เราทุก

คนอาสาพี่น้องชาวบ้านนามาทุกคนแล้ว ตอนนี้ชาวบ้านนาเดือดร้อนสุด ๆ เทศบาลก็ได้ข่าวว่ามีแล้ว เราก็ยิ่งต้องช่วย อยากเชิญชวนทุกท่านให้ช่วย ขอบคุณคะ

นางรัชต์สุดา ภูเขาทอง - เรียนท่านประธานสภาที่เคารพ เพื่อนสมาชิกผู้ทรงเกียรติทุกท่าน ดิฉัน รองนายกเทศมนตรี นางรัชต์สุดา ภูเขาทอง รับผิดชอบกองการประปา ไฟฟ้า ถนนทุกสาย ถ้า

สมาชิกท่านใดมีปัญหาแล้วส่งไลน์กลุ่มเทศบาล บางทีเจ้าหน้าที่จะทำงานลำบาก ถ้าเป็นไปได้ขอความร่วมมือสมาชิกทุกท่าน หาข้อมูลประปา ไฟฟ้า ถนนที่จะให้เราไปปรับปรุงแก้ไข ส่งมาในไลน์สมาชิก 17 ท่าน แล้วเราจะสั่งการไปยังเจ้าหน้าที่ที่รับผิชอบไปดำเนินการตามที่ท่านเสนอมา หากสมาชิกสั่งการไปยังคนที่กำลังทำงานอยู่ บางครั้งเขาก็ทำงานลำบากเพราะ ผอ.ช่างไม่ได้สั่งการ หากเกิดได้รับอุบัติเหตุ ทางเทศบาลไม่สามารถรับผิดชอบค่าใช้จ่ายตรงนั้นได้ ขอความร่วมมือให้ท่านส่งมาในไลน์ 17 คน แล้วพวกเราฝ่ายผู้บริหาร จะปรึกษาหารือและส่งไปให้ ผอ.กองผู้รับผิดชอบ สั่งการให้พนักงานที่รับผิดชอบดำเนินการให้ และอีกอีกอย่างอย่าสั่งแล้วทำเลย เพราะพนักงานเรามีหน้าที่ที่จะต้องรับผิดชอบของแต่ละวัน 1 วันจะต้องทำอะไรบ้าง จะต้องทำตามคำสั่งที่ผู้รับผิดชอบได้สั่งไว้ ขอความร่วมมือสมาชิกท่านท่านใจเย็น ๆ อย่าใจร้อนทางผู้บริหารรับผิดชอบแก้ไขให้ทุกงาน แต่ว่าขอเวลาในการปฏิบัติ เหมือนถนนที่แจ้งมา แต่เราต้องหาอุปกรณ์มาแก้ไข เพราะเราจะผสมปูนไปปิดท่อตรงนี้นิดเดียวก็ไม่ได้ เพราะทุกสิ่ง ทุกอย่างของทางราชการเราต้องใช้การเบิกจ่ายของที่จะเอาไปพัฒนา แก้ไข แล้วก็ขอชี้แจงเรื่องตลาดนัด หรือตลาดสดเทศบาลที่เกี่ยวกับโควิด 19 สมาชิกทุกท่านเสนอให้ปิดตลาด เราปิดมาสองครั้งแล้ว ปัญหาหลัก ๆ คือแม่ค้าที่อยู่ในเขตเทศบาลที่ไม่มีแผงอยู่ในตลาดสดเทศบาล อยากไปขายของในวันที่เราปิด แต่มาตรการตั้งไว้ว่าจะต้องมีสัญญาเช่าในตลาดสดเท่านั้นที่จะขายได้ ดิฉันไม่มีแผงในตลาดสดแต่จะขายในวันอาทิตย์ มันก็มีปัญหา หากเราเปิด Open ปากทางเข้าถึงปากทางออกแม่ค้าเต็มและเราคุมไม่ได้ แม่ค้าจากที่อื่นมาขายก็บังคับไม่ได้ ปิดมาสองครั้งสองข้างทางแม่ค้านอกมาขายเราไม่สามารถไปจัดการอะไรได้เลย หากเปิดตลาดธรรมดาให้แม่ค้าขายตามปกติ เราสามารถควบคุมได้ เพราะวันอาทิตย์เราคุมแค่ 1 วัน และเข้ามาขายใช้เวลาไม่นาน และสถานที่โล่งแจ้ง ตลาดนัดวันอังคารก็ควบคุมได้ เพราะสถานที่จำกัด วันพฤหัสก็คนไม่เยอะ ตอนนี้ที่โควิดมาไม่ได้มากับแม่ค้า มาโดยอัตโนมัติของมัน เดินไปหามันเอง ไม่ระวังตัวเอง แต่ถ้าทุกคนควบคุมตัวเองได้ เช่น ใส่แมส ขยันล้างมือ เวลาขายของไม่เปิดแมส ก็ไม่สามารถติดได้ เคสดิฉันก็เสี่ยงสูง วันเพ็ญก็ติดไปรักษา แต่มีคนสัมผัสเยอะ ตอนนี้ถ้าเสี่ยงสูงต้องกักตัว ในการกักตัวจะต้องมีคนดูแลรับผิดชอบในการกักตัว ขอให้ท่านระวังตัว ในตลาดสดเราต้องเน้นเรื่องอุณภูมิ เน้นเรื่องเจลล้างมือให้มากกว่านี้ ตลาดสดเทศบาลเสี่ยงสูงมาก เพราะทางเข้าหลายทาง

 -22-

เพราะฉะนั้นอย่ากระจายข่าวว่าต้องปิดตลาดนัด เพราะการปิดตลาดนัดและไปอยู่ที่ตลาดสดมันจะหนักกว่านี้เยอะมาก ขอบคุณคะ

นางชรีพร รักชาติ - เรียนประธานสภา และสมาชิกผู้ทรงเกียรติทุกท่าน ดิฉันนางชรีพร รักชาติ สมาชิกสภาเทศบาล สมาชิกสภาเทศบาลตำบลบ้านนา เขต 1 เป็นคนหนึ่งที่เป็นทั้งผู้บริโภคและผู้ค้า

เมื่อเช้าไปตลาด สอบถามแม่ค้ารายแรกขายปาท่องโก๋ว่า ฉีดวัคซีนหรือยัง แกบอกว่ายังและถามแม่ค้ารายถัดไป แกบอกว่ายังไม่ได้ฉีด ร้านไก่แก่ก็ยังไม่ได้ฉีด แต่พอถามแม่ค้าที่มาจากหมู่บ้านอื่นเยอะ เขาพร้อมที่จะฉีด แต่เขาไม่ได้ฉีดเพราะอายุเขายังไม่ถึง 60 ปี แม่ค้าพวกนี้จะต้องไปขายตลาดนัด ถ้าเอามาตรการตรงนี้เขาก็จะไม่ได้ขาย เพราะเขายังไม่ได้ฉีด ข้อตกลงตรงนี้จะคัดค้านกันคะ ขอให้แก้ไขในส่วนตรงนี้ ให้เขาด้วย เพื่อให้เขาได้ไปขายในตลาดนัดด้วย ขอบคุณค่ะ

นายธงชัย ว่องทรง - เรียนประธานสภาเทศบาลตำบลบ้านนาที่เคารพ และเพื่อนสมาชิกผู้ทรงนายกเทศมนตรี เกียรติที่รักทุกท่าน ตามที่ท่านรองรัชต์สุดา ได้ชี้แจง และคุณชรีพร ได้

นำเสนอ ก็ขอเรียนกับสมาชิกทุกท่านว่าการสุ่มตรวจ ซึ่งเป็นของตลาดนัดสี่ชุมชนของเทศบาลตำบลบ้านนา ค่าใช้จ่ายก็จะเป็นของตลาดนัด แต่ถ้าเป็นตลาดนัดวันอังคารก็เป็นเจ้าของ แต่ส่วนมากจะมีแม่ค้าหลายท่านคงจะรู้ในเรื่องของการฉีดวัคซีน และไม่ควรเลือกวัคซีน จะไม่ได้ฉีด พอเกิดมาตรการแบบนี้ขึ้นมาก็เดือดร้อน ถ้ายังควบคุมไม่อยู่จะแจ้งให้ทางตลาดทราบล่วงหน้าก่อนใช้มาตรการที่ท่านผู้ว่าได้แจ้งคำสั่งมา ชีแจงเพิ่มเติมจากกลางเดือนที่ผ่านมาได้รับเรื่องร้องเรียนจากพี่น้องในชุมชน และสมาชิกของเราได้ไปชี้เบาะแสในเรื่องการทิ้งขยะโค้งห้วยน้อย ทางผู้บริหารก็ไม่ได้นิ่งนอนใจก็ได้ลงไปแก้ไขใช้งบประมาณเกือบสามหมื่นบาท แต่ได้ไม่กี่วันมีพักพวกนำมาทิ้งอีก ก็ให้เจ้าหน้าที่ไปจัดเก็บเรียบร้อยแล้ว และขอฝากบอกต่อไปให้ทุกคนรู้ว่าอย่าให้นำขยะไปทิ้งอีก ในส่วนเงินงบประมาณรายจ่าย ประจำปี 2564 เกือบสามล้านบาทที่จะทำในเร็ววันนี้ ตอนนี้ให้กองช่างปรับปรุงแก้ไขแบบอยู่ หลายโครงการด้วยกัน รายละเอียดก็สามารถสอบถามได้ ก็มีเรื่องชี้แจงให้ทราบเพียงแค่นี้ วันนี้ก็ขอบคุณเพื่อนสมาชิกทุกท่านที่ได้มาประชุมในวันนี้ ขอให้ท่านได้ระมัดระวังตัว ขอบคุณครับ

นายชณภัทร วัฒนกูล - ท่านสมาชิกสภาเทศบาลฯ ท่านใดมีข้อซักถามหรือเสนอแนะใน

ประธานสภาเทศบาล ประเด็นอื่น ๆ อีก เชิญสอบถามและเสนอแนะครับ

 -มีมั๊ยครับ ถ้าไม่มีในการประชุมสภาเทศบาลตำบลบ้านนา สมัยสามัญ สมัยที่สาม ครั้งที่ 2 ประจำปี ๒๕64 ในวันนี้ผมขอขอบคุณทุกท่านและขอปิดประชุมครับ

 -23-

ปิดการประชุม เวลา 11.07 น.

(ลงชื่อ) ชรีพร รักชาติ  ผู้จดรายงานการประชุม

 (นางชรีพร รักชาติ)

 เลขานุการสภาเทศบาล

 (ลงชื่อ) ชณภัทร วัฒนกูล ผู้ตรวจรายงานการประชุม

 ( นายชณภัทร วัฒนกูล )

 ประธานสภาเทศบาล

-24-